**Årsrapport Leinstrand menighet 2016**

Rådets sammensetning har vært: Ruth Mari Toven Goa leder, Merete Holm Anderssen nestleder, Jon Rokseth, Rune Harald Slettahjell, Liv Ingeborg Segtnan, Karon Josefine Teige Wanvik. Første varamann er Arne Qvenild som blir innkalt til alle møtene. Soknepresten er fast medlem. Sekretær er menighetsforvalteren.

Menighetsrådet har avholdt 6 møter, derav ett felles møte med Byneset menighet og behandlet 29 saker.

ANSATTE

Sokneprest Dagfinn Thomassen, sluttet 01.07.2016

Sokneprest Sveinung Enstad, ansatt fra 01.07.2016

Kantor Christine Goedecke, permisjon fra 01.09.2016

Kantor (vikar) Andreas Pettersen fra 01.09.2016

Menighetsforvalter Helge Venås

Diakon Mette Goa Hugdal

Konfirmantmedarbeider Svanhild Reitan Lande, til juni 2016.

Trosopplæringskoordinator Bjørn-Olav Berg (ansatt i Heimdal prosti)

GUDSTJENESTER

I tillegg til de vanlige gudstjenestene er det holdt familiegudstjenester med bl.a. utdeling av «Min egen kirkebok» til 4 åringene. Det har vært besøk i barnehagene før påske og jul. «Tårnagent» dag i mai og skolegudstjeneste før jul. 50 års konfirmantene har vært innbudt til gudstjeneste i kirka med etterfølgende samling i buret i Sundet. Avskjedsgudstjeneste for Dagfinn Thomassen 29. mai . Innsettelses gudstjeneste av Sveinung Enstad 18. september.

KOMITEER OG UTVALG

(utdrag fra årsmeldinger)

DIAKONIUTVALGET

Utvalget har hatt 4 møter, 2 i vårsemesteret og 2 i høstsemesteret. Sissel Fløttum, Anna Tørseth og Mette Goa Hugdal har hatt andakter. Sang og musikk ved Ole Lande og Robert Johansen. Det var trekkspillmusikk ved Sverre Granheim. Vi hadde sommertur til Klæbu og Bratsberg med besøk på ærverdige Moen gård i Klæbu hvor vi fikk en omvisning og en utsøkt lunsj. Så kjørte vi til Bratsberg kirke for en interessant omvisning og andakt. Neste etappe gikk til Engelsåsen gård ved Jonsvatnet der det ble servert kaffe og kaker.

**Diakonalt arbeid lokalt på Leinstrand:**

* Andakter på Nypantunet, to avdelinger annenhver tirsdag.
* To temakvelder om diakoni og trosopplæring for begge menighetsråd, diakoniutvalg, barne- og ungdomsutvalg og menighetsblad. Mål: starte prosess med å lage lokal Plan for diakoni
* Natteravn på fest, Byneset, første festkveld etter konfirmasjon i begge sokna i mai
* Invitasjon av alle som har mistet en av sine nærmeste det siste året til felles sorgmøte i Vår frue kirke i september og til minnegudstjeneste i Leinstrand kirke på Allehelgensdag i november. Invitasjon til sorggruppe ved begge tilfeller
* Oppstart av månedlig ‘Middag og sang’ på Esp bedehus 1.september. I forkant besøk i Sverresborg og Tiller menigheter for å se hvordan de organiserer lavterskel servering av mat og andre aktiviteter. Fire samlinger høsten 2016 med mellom 24-34 oppmøtte.
* Temakveld for konfirmanter med foreldre i anledning Verdensdagen for psykisk helse i oktober
* Innledet samarbeid med Kattem frivilligsentral med tanke på etablering av lokal ‘filial’ på Byneset eller Leinstrand en dag i uka. I den forbindelse ble det avholdt to åpne møter for å lodde stemningen lokalt, og den var udelt positiv. Søknad om økonomisk støtte til pilotprosjekt sendt kommunen i august, og like før jul kom svar om støtte til 20%- stilling på Kattem Frivilligsentral i ett år. I tillegg vil diakonen bruke inntil 20% av stillingen sin på det som blir hetende ‘Nærmiljøsentral’ på Nypantunet. Det er i tillegg sendt søknad om OVF- midler til bruk på Nærmiljøsentralen.

**I sonen/prostiet:**

* 13-99, ukentlig, lavterskel samtaletilbud på City syd; prest og diakon i turnus
* Ledelse av turgruppa for Heimdal prosti, ukentlig fra februar – april
* Samtale/sjelesorg med personer henvist fra kommunen
* Møter med saksbehandlere og helsesøstre i Heimdal bydel der vi presenterte det diakonale arbeidet i sonen.
* Kurs om økonomisk styring hos NAV; ‘Fra minus til pluss’ -med tanke på å kunne tilby informasjon om relevant kurs v/behov
* Revidert og utarbeidet brosjyrer for de ulike kirkelige aktiviteter i Heimdal sone
* Diakoniens festmøte på Esp bedehus i september for alle diakoniutvalgsmedlemmer i Byåsen og Heimdal prostier; ca. 50 deltakere
* Lavterskel pilegrimsvandring rundt Haukvatnet i september, ca. 20 deltakere.
* Intro- kurs over seks kvelder på Tiller; innføring i den kristne tro på enkel norsk i samarbeid med andre menigheter i prostiet og KIA Trøndelag; 3-17 deltakere

**Byovergripende:**

* Deltakelse på Forum for diakoni for alle diakonene i kommunen med fokus på utarbeidelse av byens diakonale profil presentert for Fellesrådet i juni
* Deltakelse på kommunens idedugnadssamlinger for flyktninger

TROSOPPLÆRINGEN I LEINSTRAND MENIGHET

Aktiviteter:

-Babysang har ikke vært arrangert på Leinstrand dette året, men målgruppen har fått invitasjon til å delta på Byneset. 3 stykker har benyttet seg av tilbudet.

-Medvirkning på dåpssamlinger sammen med soknepresten.

-Adventsamling for 2-åringer i Esp bedehus hvor julebudskapet blir presentert på 2-åringens nivå. Deltakerne får hver sin lille julekrybbe, og foreldrene får forslag til hvordan advent kan markeres i hjemmet. 8 barn (40%) deltok.

-4-årsbokutdeling. 13 barn (59%) deltok.

-Kirkerottene. Filmfremvisning for de som skal starte på skolen. På Byneset sammen med Byneset menighet. Ingen deltakere fra Leinstrand dette året.

-Kirkesprell for 7-8 åringer ble gjennomført i Nypvang skoles lokaler med rekordstor oppslutning. 16 barn (32%) deltok.

-Under og undredag for de som starter i 2. trinn. Sammen med Byneset Kolstad, Tiller og Heimdal menigheter. 5 barn (21%) deltok.

-Onsdagsklubben for Byneset og Leinstrand. Klubb for 3-10 åringer. Ble gjennomført i vårsemesteret, men har hatt pause i høstsemesteret.

-Høytidsgøy. Påske- og Pinsesamlinger for for 2.-3. trinn fra Byneset og Leinstrand. Ingen barn fra Leinstrand deltok.

-Tårnagentdag for 3. trinn, sammen med Leinstrand menighet. 6 barn (30%) deltok.

- Musikalhelg/skaperfest i Bynes-aulaen for 4. trinn, ble avlyst p.g.a. for liten oppslutning

-LysVåken på Byneset for 6.-7. trinn fra Byneset og Leinstrand. 4 barn (10%) deltok.

-Koordinering og drift av ungdomsklubben Fusion. Klubben er ganske godt besøkt av ungdom fra 14 til 15 år.

-Lederkurs for ungdom året etter konfirmasjonen. Kurset avholdes sammen med Byneset menighet. 1 deltaker fra Leinstrand.

-Ungdomsforum-tur for ledere fra Byneset og Leinstrand.

-Reunion. Samling et ½ år og 1 ½ år etter konfirmasjonen med mimring, quiz, andakt, god mat og sosialt samvær. Henholdsvis 15% og 35% oppslutning.

-Konfirmantarbeid. 90% av de døpte ble konfirmert.

-Felles rockegudstjeneste i Kolstad kirke for hele prostiet.

-Ungdommens fredsgudstjeneste i Bynes-aulaen for hele prostiet.

-Gudstjeneste for de minste i Leinstrand kirke.

Vi opplever ganske god oppslutning på flere av tiltakene. Vi ser at det er svært få deltakere som kommer fra Leinstrand for å delta på fellestiltak på Byneset.

MENIGHETSBLADET

Bladet kom i 2016 ut med fem nummer og trykkes i et opplag på 2350. Av disse distribueres 2070 til husstander i soknene. Norpost har ansvaret for dette. Ca 240 blad sendes til abonnenter i landet for øvrig. Bare 2 blad sendes til utlandet.

Bladet trykkes fortsatt hos Skipnes kommunikasjon.

Driften av bladet gikk med ett underskudd på ca kr. 10.000,- i 2016.

\*\*\*\*\*\*\*\*

ØKONOMI

Tall i ( ) er 2015

Regnskapet for 2016 viser et underskudd på kr. 33.072,- «Musikk i fastetiden» i hele Heimdal prosti er ført i regnskap for Leinstrand. Tilskudd fra NKR er ikke overført Leinstrand menighet, dett vil bli ordnet i 2017 . Det vil dekke hele underskuddet.

Ved offer i gudstjenestene ble det samlet inn kr. 50.590,- (55.117,-)

Herav kr. 24.654,- (21.006,-) til egen virksomhet.

STATISTIKK

Tall i ( ) er 2015

Leinstrand menighet har 1489 (1592) medlemmer pr. 31.12.2016.

Det er i 2016 døpt 13 (18) barn, 1 (4) vielse er avholdt og 20 (20) unge deltok i konfirmantforberedelse. Det har vært 16 (21) bisettelser/begravelser.

Det er holdt 30 (29) gudstjenester med til sammen 2112 (2188) deltagere.

Derav 16 (18) gudstjenester med nattverd med 389 (436) nattverdgjester.

AVSLUTNING

Vi vil takke alle som på ulike måter har deltatt og støttet virksomheten vår. En spesiell takk til kirkens ansatte som har stått på og utført oppgavene på en god måte. Likeså en stor takk til alle medlemmene i de ulike utvalg.

Heimdal 08.03. 2017

Ruth Mari Toven Goa Helge Venås

Leder menighetsforvalter